fr it hu hu hu hu hu it hu hu hu it hu hu hu hu hu hu hu hbs_lat hu en hu en hu fr vi hu fr hu zh hu de hu hu de hu en hu hu hu pl hu hu hu hu de fr hu pt sv et hu hu hu hu hu hu hu hu hu hu hu de hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en it hu hu hu hu hu hu hu hu en hu hu hu en hu hu hu hu hu en cs de hu hu hu cs hu es vi vi uk uk ru vi ms hu hu es tl pt es eo nl nl nl en fr en en hu vi vi vi pt ru hu es tl pt nl nl pt en en hu ru hu hu hu es hu hu ru hu pt tl hu hu vi uk de it hu en war en it hu hu cs en hu eo en en it ca hu ga en pl hu hu hu hu en en de de de hu hu hu hu hu hu hu en vi en rm rm hu hu ga vi hu uk vi uk vi vi uk uk vi hu hu vi hu hu hu it en hu hu de hu hu su hu eo en cs de hu hu hu it eo eo eu eo eo io hu fr en en hu en eu en hu fr fr eo eo eo eo eo eo hu eo eo it it it hu it it it it en pl sl hu it hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu bg hbs_lat de et fi pl sk fy hu hu hu hu hu hu hu hu hu hu
Solaris Trollino 12 – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. október 30. 3 változtatás vár ellenőrzésre.
Ugrás a navigációhoz Ugrás a kereséshez
Škoda-Solaris a budapesti átadó ünnepségen
A Wikimédia Commons tartalmaz Solaris Trollino 12 témájú médiaállományokat.
A Solaris Trollino 12 trolibuszok a Ganz Transelektro Közlekedési Zrt. által kifejlesztett korszerű trolibusz járműcsalád tagjai, amely elnyerte az Industria 2001 Nemzetközi Ipari Szakkiállítás Nagydíját. A trolibusz alapjául a lengyel Solaris Bus & Coach cég Urbino 12 (szóló) buszai szolgálnak. A Ganz-Transelektro csődje után a Ganz Škoda Közlekedési Zrt. vette át a trolibuszok gyártását.
Korszerű IGBT-s inverter hajtásúak, háromfázisú aszinkronmotorral, mikroprocesszoros szabályozó rendszerrel, többszintű diagnosztikai védelemmel a vezető segítségére. A jármű fékezéskor képes a hálózatba visszatáplálni, valamint a saját energiaellátását biztosítani például az önjáró lítium-ionos akkuk rekuperációs töltésével. NiMH akkumulátorral, vagy diesel motor-generátorral képesek a felsővezetéktől függetlenül is közlekedni, ami felsővezeték-szakadás, hálózati feszültség kimaradás, forgalmi akadály vagy felsővezeték nélkül üzemelő szakaszok (városképvédelem, drága kiépítés) esetén lehet hasznos. Az önjáró képessége teljes utasterheléssel 4 km.
A lengyel Solaris cég szóló és csuklós buszai a kor színvonalának megfelelő műszaki megoldások alkalmazásával. 100%-ban alacsonypadlós konstrukció, 360 mm-es padlómagassággal és járdaoldali billentési funkcióval. Önhordó alváz, alvázkeret: teljesen rozsdamentes acél, járműtest: rozsdamentes acél, teljesen rozsdamentes karosszéria, rozsdamentes acéllemez, üvegszállal megerősített műanyag és alumínium.
Škoda Bluedrive aszinkron motoros hajtással rendelkeznek. Škoda hajtáskonténer és segédüzemi energiaellátó egység. Aszinkronmotorral hajtott rotációs légsűrítő, Škoda hajtómotorok, melyek 160 kW névleges teljesítményűek. Hidraulika főszivattyú veszteségmentes szabályzású kialakításban a hajtómotor végére van szerelve. A segédszivattyú 24V DC táplálású inverteres háromfázisú alacsony-feszültségű motorral hajtott kivitel. Klímakompresszor(ok) háromfázisú egybeépített motor-kompresszor egységűek. A fűtőberendezés folyékony közeges, a vízmelegítőben elektromos fűtőszálak melegítik a G30 fűtőközeget az üzemi hőmérsékletre.
Az utasajtók befelé nyíló bolygóajtók elektromos működtetéssel, élvisszanyitókkal ajtószárnyanként valamint infraérzékelőkkel az ajtók felett. Az ajtólapok erőkorlátozással ellátottak mind zárás, mind nyitás irányban.
Az áramszedők cseh gyártmányúak pneumatikus működtetéssel, légrugós kialakítással.
Budapesten a Keleti pályaudvarnál
Ganz Solaris Trollino 12 Debrecenben
Landskrona városa 2003-ban indította meg trolibuszüzemét Solaris-Ganz trolibuszokkal
Solaris trolibusz Jihlava városban
Škoda-Solaris Trollino 12A vázlatrajza
A BKV 2004-ben nyílt közbeszerzés eljárást folytatott le korszerű, alacsony padlós szóló trolibusz beszerzésére, kétéves karbantartással. Az új trolikkal a már elavult szovjet ZiU–9-es típus leváltása volt a cél. Az eljárás nyertese a Ganz Transelektro Közlekedési Rt. lett. A megkötött szerződés értelmében a Budapesti Közlekedési Zrt. 2008-ig 45 darab szóló trolibuszt vásárolhatott rögzített áron. 2005-ben hat példány (601–606 pályaszámon) meg is érkezett a BKV-hoz. A 76-os vonalon márciusban álltak forgalomba. 2006-ban azonban a Ganz Transelektro csoport összeomlott. A meglévő kocsiszekrények és technológia átvétele után a Ganz Škoda Közlekedési Zrt. folytatta a gyártást, aminek eredményeként 2007-ben további tíz (607–616 pályaszámon) került a BKV-hoz. A járművek darabára 78 millió forint volt, de mivel a BKV tízéves lízingszerződést kötött a gyártóval, a végösszeg 90-92 millió forint körül lesz majd a kamatok változásától függően. A maradék 29 troli a megváltozott feltételek miatt nem került leszállításra, így a ZiU trolikat végül Eberswaldéból használtan vásárolt MAN/Gräf&Stift trolikkal helyettesítették és 2013. január elsejével teljesen kivonták a forgalomból.[1]
Pályaszámok: 601–616 (607–616: Ganz-Škoda)
2015-ben további 20 darabot szerzett be a BKV a Škoda-Solaris Trollino 12 típusú trolibuszból.[2] 2017. február 13. és 17. között ajtóhiba miatt az összes Škoda-Solaris Trollino trolibuszt ideiglenesen kivonták a forgalomból.[3]
2018 végétől várhatóan újabb 31 csuklós, illetve 29 szóló Škoda-Solaris Trollino érkezhet Budapestre.[4]
2019. október elején további 10 darab állt forgalomba a Škoda-Solaris Trollino 12 típusú trolibuszból.[5]
2022-ben 12 darab új trolibusz érkezhet a típusból a fővárosba.[6]
Debrecen 2005 és 2007 között 5 darab Ganz-Solaris Trollino 12 és 16 darab Ganz Solaris 12D típusú trolibuszt állított forgalomba (11 darab, 12–D2 típusú a Ganz Škoda által). Üzemeltetőjük a DKV Zrt. Légkondicionált vezetőfülke, GPS alapú utastájékoztató rendszer, elektromos mozgatású rámpa a középső ajtónál. A 12D típus Euro III-as besorolású Iveco dízelmotorral lett szerelve. Dízel aggregátoros üzemmódban teljes terhelés mellett 35 km/h maximális sebesség mellett közlekedhet, korlátlan távolságra.
Pályaszámok: 341–345; 371–386 (376–386: Ganz-Škoda)
Szegeden 2019–2020-ban állt forgalomba 5 darab használt Cegelec-Solaris Trollino 12 trolibuszt szerzett be a csehországi Chomutovból. Üzemeltetőjük az SZKT.[7] Pályaszámok: T-870–T-874.
Nápolyban 2004 óta 10 darab a debrecenihez hasonló aggregátoros trolibusz közlekedik. Üzemeltetőjük az Azienda Napoletana Mobilita SpA. Teljesen légkondicionált utastér, elektromos rámpa, kamerás megfigyelőrendszer.
Landskrona (Svédország) városában 2003 óta 3 darab Ganz-Solaris Trollino 12 közlekedik, melyeket 2010-ben egy negyedik követett. A mindössze 3 kilométeres vonalon járó trolibuszok teljesen légkondicionáltak, kézi mozgatású rámpával szereltek. Akkumulátoros üzemmódban, maximum 30 km/h-s sebességgel 4 kilométer megtételére képesek. A vonal és a garázs között önjáró üzemmódban közlekednek.
Pályaszámok: 6991–6993 (2004-ig: 7231–7233)
Észtország fővárosában, Tallinnban 2002–2004 között 18 darab Trollino 12 és 5 darab Trollino 18 típusú trolibuszt szereztek be. Üzemeltetőjük a Tallinni Városi Közlekedési Vállalat (TLT, Tallinna Linnatranspordi AS). Nem rendelkeznek önjáró képességgel.
Trollino 12: 315–332 (333–339: nem Ganz Solaris, a cseh Cegelec hajtásrendszerével készültek)
A 315, 316 pályaszámú járműveket 2019-ben, a 324 és 331 pályaszámú járműveket 2021-ben selejtezték.[8]
Solaris Bus & Coach
↑ Búcsúznak Budapesttől a szovjet trolik, Index, 2012. december 11.
↑ Átmenetileg autóbuszok járnak egyes fővárosi trolivonalakon. bkk.hu, 2017. február 13. [2017. február 16-i dátummal az eredetiből archiválva]. (Hozzáférés: 2017. február 13.)
↑ További 26 vadonatúj villamos és 60 trolibusz érkezhet Budapestre. bkk.hu, 2017. november 20. (Hozzáférés: 2017. november 24.)
↑ Negyvennyolc járművel bővülhet a fővárosi trolibuszállomány. BKK, 2021. október 22. (Hozzáférés: 2021. október 30.)
A BKK tájékoztatása e-mailben (archiválva a Wikipédia e-mail-rendszerében 2015122910013819 számon)
Ganz Škoda Electric Zrt[halott link]
Solaris trolibusz pályaszámok (nem csak Ganz)
Debreceni trolik, villamosok és autóbuszok honlapja (DKV-fan)
GTKB Ganz Transelektro Közlekedési Berendezéseket Gyártó Kft.
A BKK üzemeltetőinek járműparkja
Az autóbusz- és a HÉV-ágazaton kívül minden jármű üzemeltetője a BKV Zrt.
Mercedes-Benz Citaro O530 CNG
Van Hool newA330 CNG
MAN Lion’s City GL
Mercedes-Benz Conecto G NG
Mercedes-Benz Conecto G NG
Ikarus 60T és ÁMG pótkocsi
Ikarus 60 és pótkocsi
Ikarus 556 és pótkocsi
Ikarus 620 és pótkocsi
Siemens & Halske motorkocsi (földalatti)
Solaris autóbuszok és villamosok
Urbino 8,9 LE electric
Közlekedésportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Solaris_Trollino_12&oldid=24340477”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 30., 19:36
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.